Специјална болница за рехабилитацију

 “Гамзиград”

Бр. 1347

25.05.2017.

З А Ј Е Ч А Р

**Предмет:** Одговори са додатним појашњењем конкурсне

 документације за ЈНМВ бр. 2М за 2017. годину.

 Предмет јавне набавке услуга је набавка **ОСИГУРАЊА ИМОВИНЕ, ОПРЕМЕ И ОДГОВОРНОСТИ** бр. 2М за 2017. годину за потребе Специјалне болнице за рехабилитацију “Гамзиград”.

 Заинтересовани понуђач је тражио појашњење конкурсне документације и поставио је следећа питања:

**Питање 1:**

*Да ли су понуђачи, у вези са предметним поступком јавне набавке, у обавези да прихвате плаћање било какве накнаде, односно провизије друштву за посредовање или ћете ви сносити ове трошкове?*

**Одговор:**

 На први део питања нисмо у могућности да вам дамо адекватан одговор јер нисмо упознати са Вашим уговорним обавезама према Посреднику, најбоље је да се обратите директно посреднику за све најасноће и недоумице.

 На други део питања достављамо Вам комплетну информацију у складу са потписаним Уговором о посредовању са Друштвом за посредовање у осигурању АЛКА ПЛУС д.о.о. под дел.бр. 697 од 10.03.2016.године и Пуномоћја дел.бр. 698 од 10.03.2016.године. Обавештавамо Вас да Наручилац нема „било какве“ накнаде према посреднику.

 У Позиву за достављање понуда дефинисане су све активности Посредника, јасно и недвосмислено у складу са Законом о осигурању.

**Питање 2:**

*У вези са питањем из претходне тачке, да ли је прихватање обавезе плаћања наведене накнаде, односно посредничке провизије од стране одређеног понуђача услов прихватљивости његове понуде?*

**Одговор:**

 Услов да Понуда Понуђача буде прихватљива дефинисан је и складу са Законом о јавним набавкама чл.3. тачка 33. и конкурсном документацијом за предметну јавну набавку (образац 3. УПУТСТВО ПОНУЂАЧИМА КАКО ДА САЧИНЕ ПОНУДУ).

**Питање 3:**

*Да ли сте посредника ангажовали кроз спроведен поступак јавне набавке или не, односно на који начин сте изабрали конкретног посредника?*

**Одговор:**

 Добили смо понуде о сарадњи од Друштава за посредовање која су се јавила Наручиоцу. Приликом избора посредника руководили смо се избором посредника који је дао најповољнију понуду. Понуда није била условљена раскидом већ постојећих уговора о осигурању, није стварала додатне финансијске обавезе и трошкове Наручиоца.

**Одговори на Ваше коментаре и достављени пример републичке Комисије:**

*Уколико наведене трошкове нећете ви сносити већ сте планирали да исти падну на терет изабраног понуђача и то након окончаног поступка јавне набавке, односно у фази реализације уговора о јавној набавци, овим путем вам, у складу са чл. 63. ст. 2. и 149. ст. 3. ЗЈН, указујемо на став Републичке комисије, као надлежног државног органа који је по предметном питању недвосмислен:*

**Републичка комисија је решењем бр. 4-00-369/2013 од 21.05.2013. године заузела став, цитирамо:**

“Овај орган напомиње да уколико је наручиоцу неопходна стручна помоћ лица (при изради конкурсне документације, те стручна асистенција током реализације уговора o осигурању), онда је на њему и финансијска обавеза да његове услуге плати, односно финансијске обавезе које произилазе из ангажовања овог лица не смеју да представљају трошкове на које би били обавезани понуђачи, учесници у поступку јавне набавке.”

 **Такође, Управа за јавне набавке је у Мишљењу бр. 404-02-1221/16 од 10.05.2016.године заузела став да је услуга посредовања у осигурању супротна природи поступка јавне набавке и начелима јавне набавке.**

 **Подносилац захтева скреће пажњу и на одредбе Закона о јавним набавкама о спречавању сукоба интереса, чл. 29 :**

 „Сукоб интереса у смислу овог закона постоји, када однос представника наручиоца и понуђача може утицати на непристрасност наручиоца при доношењу одлуке у поступку јавне набавке, односно:

1) ако представник наручиоца или сa њим повезано лице учествује у управљању понуђача;

2) ако представник наручиоца или сa њим повезано лице поседује више од 1% удела, односно акција понуђача;

3) ако је представник наручиоца или сa њим повезано лице запослено или радно ангажовано код понуђача или са њиме пословно повезано.“

 **Такође, чланом 30. ст. 1. ЗЈН је прописана забрана закључења уговора у случају постојања сукоба интереса:**

 „Наручилац не може закључити уговор о јавној набавци са понуђачем у случају постојања сукоба интереса, уколико је постојање сукоба интереса утицало или могло утицати на одлучивање у поступку јавне набавке“.

 **На значај поштовања цитираних одредби чланова ЗЈН указује и чл. 169. ст. 3. тачка 3) истог Закона којим је предвиђен прекршај наручиоца када закључи уговор о јавној набавци у случају постојања сукоба интереса ( чл. 29. и 30 ).**

**Одговор:**

 Захваљујемо се на достављеном ставу Републичке комисије и предметног Решења. Морамо да напоменемо да је Решење настало из низа неправилности које нису урађене у складу са Законом о ЈН и Законом о осигурању. Наиме ми као Наручилац сматрамо да нисмо у сукобу интереса ни по једној тачки чл. 29. и чл. 30. став 1. јер у поступку ЈНМВ бр. 2М за 2017. прецизно су наведени сви услови, начин израде, доставе и јавно отварање Понуда и начин избора Понуђача, тако да није могуће утицати на одлучивање у поступку ЈНМВ по чл. 30. став 1. који наводите у вашем допису. Понуде се морају доставати у запечаћеним и затвореним ковертама.

 Напомињемо да Посредник није члан Комисије за јавну набавку и да не учествује у одабиру понуда, с обзиром да се ради о јавном набавци, а један од основних постулата Посредника непристрасност и заштита интереса клијента. Посредник не може без изричите сагласности клијента да предузима било какве активности у име и за рачун клијента, већ наручилац сам одлучује о избору поуђача и посредник не може ни у ком случају да утиче на одлучивање.

 Што се тиче Мишљења Управе за јавне набавке бр. 404-02-1221/16 од 10.05.2016.године, нисмо у могућности да исто коментаришемо из разлога што нам наведено Мишљење нисте доставили, иако сте навели да је достављено у прилогу.

 У складу са чл. 63. ст. 3. наручилац одговор објављује на Порталу јавних набавки.

**НАПОМЕНА:**

 Из техничких разлога наручилац није био у могућности да објави Позив за достављање понуда и Конкурсну документацију на својој Интернет страници, а није у могућности да објави ни овај одговор за појашњење конкурсне документације. Када се створе услови наручилац ће на својој интернет страници објавити сву потребну документацију везану за ову јавну набавку.

 Председник Комисије за јавне набавке,

 Јовица Витановић